text: سربراہ میٹنگ کی تیاری کے لئے ایک میٹنگ کا انعقاد 16 اکتوبر 2018 کو کیا گیا ،جس کی صدارت آیوش کے مرکزی وزیر مملکت (آزادانہ چارج ) جناب شریپد یسونائک نے کی ۔ اس موقع پر جناب نائک نے کہا کہ وزارت نے آیوش کی مارکیٹ میں توسیع کے لئے بہت سے نئے اقدامات کئے ہیں اورہم فکی ،سی آئی آئی ، پی ایچ ڈی چیمبرز اور ایسوچیم وغیرہ جیسے صنعتی ایوانوں کے ساتھ قریبی تعاون کررہے ہیں تاکہ اس مقصد کو حاصل کیا جائے ۔ انہوں نے آیوش کے شعبے پر خصوصی توجہ دینے کے لئے آیوروید یا آیوش کمیٹی تشکیل دے کر ان ایوانوں کی طرف سے کئے گئے اقدامات کو سراہا ۔